Document ID: 32000D0816

Komisijas Lēmums
(2000. gada 27. decembris)
par aktīvās vielas kvintozēna neiekļaušanu I pielikumā Padomes Direktīvai 91/414/EEK un atļaujas atsaukšanu augu aizsardzības līdzekļiem, kas satur šo aktīvo vielu
(izziņots ar dokumenta numuru C(2000) 4136)
(Dokuments attiecas uz EEZ)
(2000/816/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 2000/68/EK [2], un jo īpaši tās 8. panta 2. punkta 4. apakšpunktu,
ņemot vērā Komisijas 1992. gada 11. decembra Regulu (EEK) Nr. 3600/92, ar kuru nosaka sīki izstrādātus noteikumus tās darba programmas pirmā posma īstenošanai, kura minēta 8. panta 2. punktā Direktīvā 91/414/EEK par augu aizsardzības līdzekļu laišanu tirgū [3], kas grozīta ar Regulu (EK) Nr. 2266/2000 [4], un jo īpaši tās 7. panta 3b. punktu,
tā kā:
(1) Direktīvas 91/414/EEK 8. panta 2. punkts paredz Komisijai izpildīt darba programmu, lai pārbaudītu augu aizsardzības līdzekļos izmantotās aktīvās vielas, kuras bija jau tirgū 1993. gada 15. Jūlijā. Komisijas Regulā (EK) Nr. 3600/92 ir sīki izstrādāti noteikumi šīs programmas realizācijai.
(2) Komisijas Regulā (EK) Nr. 933/94 [5], ko groza ar Regulu (EK) Nr. 2230/95 [6], ir norādītas aktīvās vielas, kuras būtu jānovērtē saistībā ar Regulas (EEK) Nr. 3600/92 izpildi, un izraudzīta ziņotāja dalībvalsts, kas darbosies kā ziņotāja saistībā ar katras aktīvās vielas novērtējumu, un ir noteikti katras aktīvās vielas ražotāji, kuri laikus iesnieguši paziņojumu saskaņā ar Regulas (EEK) Nr. 3600/92 4. panta 2. punktu.
(3) Kvintozēns ir viena no Regulā Nr. 933/94 noteiktajām 90 aktīvajām vielām.
(4) Saskaņā ar Regulas (EEK) Nr. 3600/92 7. panta 1.c punktu Grieķija, būdama izraudzītā ziņotāja dalībvalsts, 1997. gada 1. decembrī iesniedza Komisijai novērtējuma ziņojumu par informāciju, kas iesniegta saskaņā ar šīs Regulas 6. panta 1. punktu.
(5) Pēc ziņotājas dalībvalsts ziņojuma saņemšanas Komisija uzsāka konsultācijas ar dalībvalstu ekspertiem, kā arī galveno iesniedzēju (Uniroyal Chemicals), kā noteikts Regulas (EEK) Nr. 3600/92 7. panta 3. punktā.
(6) Dalībvalstis un Komisija, izmantojot Pastāvīgās augu veselības komitejas starpniecību, ir pārskatījušas Grieķijas sagatavoto novērtējuma ziņojumu. šo pārskatu saskaņā ar Regulas (EK) Nr. 3600/92 7. panta 6. punkta noteikumiem 2000. gada 13. jūlijā precizēja formātā, kādu Komisija ir noteikusi pārskata ziņojumam par kvintozēnu.
(7) novērtējumi, kas izdarīti, pamatojoties uz iesniegto informāciju, neparādīja, ka pie piedāvātajiem izmantošanas nosacījumiem augu aizsardzības līdzekļi, kas satur lindānu, visumā atbilst Direktīvas 91/414/EEK 5. panta 1.a un b punkta prasībām, īpaši attiecībā uz drošību darbiniekiem, kuri pakļauti lindāna iedarbībai, un attiecībā uz vielas raksturu vidē un tās iespējamo ietekmi uz blakusorganismiem.
(8) Galvenais paziņojuma iesniedzējs ir informējis Komisiju un ziņotāju dalībvalsti par nevēlēšanos turpmāk piedalīties darba programmā attiecībā uz šo aktīvo vielu, un tādēļ turpmāk informācija netiks iesniegta.
(9) Tāpēc šo aktīvo vielu nav iespējams iekļaut Direktīvas 91/414/EEK I pielikumā.
(10) Dalībvalstis saskaņā ar Direktīvas 91/414/EEK 4. panta 6. punktu piešķir ierobežotu laika periodu, nepārsniedzot 18 mēnešus, krājumā esošo augu aizsardzības līdzekļu, kas satur kvintozēnu, realizācijai, glabāšanai, laišanai tirgū un izlietošanai, lai krājumus varētu izlietot ne vēlāk par nākamo augšanas periodu.
(11) Šis lēmums neattiecas uz darbībām, ko Komisija veic vēlāk attiecībā uz šo aktīvo vielu atbilstīgi Padomes Direktīvai 79/117/EEK [7];
(12) 12) Šajā lēmumā paredzētie pasākumi ir saskaņā ar Pastāvīgās augu veselības komitejas atzinumu,
IR PIEŅĒMUSI ŠĀDU LĒMUMU.
1. pants
Kvintozēns nav iekļauta kā aktīva viela Direktīvas 91/414/EEK I pielikumā.
2. pants
Dalībvalstis nodrošina, ka
1) atļaujas, kas attiecas uz augu aizsardzības līdzekļiem, kas satur lindānu, atsauc 6 mēnešu laikā pēc šī lēmuma pieņemšanas;
2) pēc šā lēmuma pieņemšanas saskaņā ar Direktīvas 91/414/EEK 8. panta 2. punktā paredzēto izņēmumu, nepiešķir vai neatjauno nevienu atļauju, kas attiecas uz augu aizsardzības līdzekļiem, kuri satur kvintozēnu.
3. pants
Laika periodam, ko piešķir dalībvalstis saskaņā ar Direktīvas 91/414/EEK 4. panta 6. punktu, ir jābūt pēc iespējas īsam, nepārsniedzot 18 mēnešus no šī lēmuma pieņemšanas.
4. pants
Šis lēmums ir adresēts dalībvalstīm.
Briselē, 2000. gada 27. decembrī

Labels: 0
3
20
6